風暴系列

《風暴》系列，中國大陸叫《反貪風暴》系列，係港產片系列，一律由林德祿執導，黃百鳴監製，題材都係同破貪污案有關，核心主角都係古天樂飾演嘅香港廉政公署首席調查主任陸志廉，亦有部份固定角色穿插各輯，但都有唔少演員喺各輯飾演唔同角色。

《風暴》系列各輯戲名都係用一個英文字母配搭「風暴」兩字，字母代表嗰輯嘅主題；而中國大陸戲名就用「反貪風暴」四字再加輯數數字。

作品一覽